Kamu bisa jelasin ke aku soal Éléktronika dalam bahasa sunda?

Artikel ieu aya dina widang téhnik/rékayasa. Keur informasi ngeunaan parangkat éléktronik konsumén, tempo Éléktronika konsumén.

Widang éléktronika nyakup studi jeung kagunaan sistim nu dioperasikeun ku jalan ngadalikeun aliran éléktron (atawa pamawa muatan séjénna) dina parangkat saperti klép térmionik jeung sémikonduktor. Rancangan jeung konstruksi sirkuit éléktronik pikeun méréskeun masalah praktis mangrupa téhnik integral dina widang téhnik éléktronika jeung ogé kacida pentingna dina rancangan hardware keur téhnik komputer. Sakabéh aplikasi éléktronika ngalibatkeun transmisi informasi atawa power. Nu pangpangna mah ukur nu patali jeung informasi.

Studi parangkat sémikonduktor anyar jeung téhnologi sabudeureunnana kadang-kadang dianggap minangka bagian tina fisika. Artikel ieu ukur fokus kana aspék téhnik tina éléktronika.

Sawangan ngeunaan sistim jeung sirkuit éléktronik

Sistim éléktronik digunakeun keur ngawangun rupa-rupa tugas. Kagunaan utama sirkuit éléktronik nyaéta:

keur ngadalikeun jeung mrosés informasi

keur ngarobah tina/kana sarta ngadistribusikeun daya listrik

Sakabéh aplikasi di luhur ngalibetkeun nyieun jeung/atawa ngadetéksi médan éléktromagnétik sarta arus listrik. Sedengkeun énérgi listrik geus dipigunakeun salila sawatara wanci saméméh ahir abad ka-19 keur ngirimkeun data ngaliwatan jalur telegrap jeung telepon, perkembangan dina éléktronika tumuwuh sacara éksponénsial sanggeus datangna radio.

salah sahiji cara nempo sistim éléktronik nyaéta ku jalan ngabagi jadi 3 bagian:

Asupan – Sénsor (atawa transduser) éléktronis atawa mékanis. Parangkat-parangkat ieu mawa sinyal/informasi ti sumber luar di dunya fisik (saperti anténe atawa jaringan téhnologi) sarta ngarobah sinyal/informasi éta kana arus/voltase atawa sinyal digital (luhur/handap) dina sajeroeun sistim.

Pamrosés sinyal – Sirkuit ieu siap keur manipulasi, narjamahkeun sarta ngarobah sinyal asupan sangkan aya gunana keur aplikasi nu diharepkeun. Kiwari, pamrosésan sinyal nu kompléks geus dibasajankeun ku digunakeunnana Pamrosés Sinyal Digital (Digital Signal Processors, DSP).

Kaluaran – Aktuator atawa alat séjén (saperti transduser) nu ngarobah sinyal arus/voltase balik deui kana wangun fisik anu berguna (misalna, ku jalan muterkeun motor listrik).

Contona, sét televisi ngandung 3 bagian. Asupan televisi ngarobah sinyal broadcast (katarima ku anténe atawa asup ngaliwatan kabel) jadi sinyal arus/tegangan nu bisa digunakeun ku parangkat. Sirkuit pamrosésam sinyal dina jero televisi ngabagi-bagi informasi tina sinyal ieu ngajadikeun tingkat brightness, warna jeung sora. Parangkat kaluaran satuluyna garobah informasi ieu balik deui kana wangun fisik. Solobong cahya katoda (cathode ray tube, CRT) ngarobah sinyal listrik jadi gambar nu ketempo dina layar. Speaker nu digerakkeun ku magnét satuluyna ngarobah sinyal jadi sora nu bisa kadéngé.